钦定古今图书集成/明伦汇编/官常典/第473卷 > 奚牧
## 钦定古今图书集成/明伦汇编/官常典/第473卷 > 奚牧

按《魏书》本传：“牧，代人也。重厚有智谋，太祖宠遇之，称
之曰仲兄。初，刘显谋害太祖，梁眷知其谋，潜使牧与
穆崇至七介山以告，语在《崇传》。太祖录先帝旧臣，又
以牧告显之功，拜为治民长，敷奏政事，参与计谋。太
祖征慕容宝，加辅国将军，略地晋川，获宝丹阳王买
得及离石护军高秀和于平陶。以军功拜并州刺史”，
赐爵任城公。州与姚兴接界，兴颇寇边牧，乃与兴书，
称“顿首”，钧礼抗之，责兴侵边不直之意。兴以与国通
和，恨之，有言于太祖，太祖戮之。